દેશની પ્રજાએ બે માસ કરતા વધુ લાંબી ચાલેલી ચૂંટણી પ્રક્રિયા દરમિયાન મતદાન દ્વારા પોતાનો ફેસલો સંભળાવી દીધો છે કે જે વ્યક્તિગત લડાઈની બાબતમાં નરેન્દ્ર મોદીના પક્ષમાં ગયો છે. આ ચૂંટણીમાં કોંગ્રેસ ઉપાધ્યક્ષ રાહુલ ગાંધીનો કારમો પરાજય થયો છે. રાહુલ ગાંધી ભલે કોંગ્રેસ તરફથી વડાપ્રધાન પદના ઉમેદવાર તરીકે જાહેર નહોતા કરાયાં, પરંતુ જો કોંગ્રેસનો વિજય થાત, તો તેઓ જ વડાપ્રધાન બનવાના હતાં. બીજી બાજુ નરેન્દ્ર મોદી જાહેર કરાયેલા વડાપ્રધાન પદના ઉમેદવાર હતાં.